نیکی ھێلی

نیمراتا ڕاندھوا «نیکی ھالی»  (لەدایکبووی ٢٠ی کانوونی دووەمی ١٩٧٢)   سیاسەتمەدارێکی کۆماری ئاسیایی-ئەمریکییە کە لە ساڵی ٢٠١١ەوە وەک حاکمی کارۆلینای باشوور کاری کردووە. پێش ئەوەی لە ساڵی ٢٠١٠ وەک پارێزگاری ١١٦ی ویلایەتەکە ھەڵبژێردرێت. ئەو نوێنەرایەتی ناوچەی لێکسینگتۆنی کردووە لە ئەنجومەنی نوێنەرانی کارۆلینای باشوور. لە تەمەنی ٤٣ ساڵیدا یەکەم ژنە کە پۆستی پارێزگاری ویلایەتی کارۆلینای باشووری بەدەستھێناوە، ھەروەھا گەنجترین پارێزگاری ئێستای ئەمریکایە.  دووەم حاکمی ھیندی-ئەمریکییە لە ئەمریکا دوای بۆبی جیندال لە ویلایەتی لویزیانا. ھەروەھا لە ماوەی کارکردنیدا لە نووسینگەکەیدا وەک سەرۆکی دەستەی ئەمینداری زانکۆی کارۆلینای باشوور کاردەکات.  لە ساڵی ٢٠١٢ میت ڕۆمنی کاندیدی کۆمارییەکان نیازی خۆی بۆ ھەڵبژاردنی وەک جێگرێک لە ھەڵبژاردنی سەرۆکایەتی ئەمریکا لە ساڵی ٢٠١٢ ڕاگەیاند. بەڵام ئەو پێشنیازەکەی ڕەتکردەوە و بەھۆی سەرقاڵییەوە بە پۆستی پارێزگاری کارۆلینای باشوور.لە ٢٣ی تشرینی دووەمی ٢٠١٦ ڕاگەیەندرا کە نیکی ھێلی کاندید دەکرێت بۆ ئەوەی وەک باڵیۆزی ویلایەتە یەکگرتووەکانی ئەمریکا لە نەتەوە یەکگرتووەکان لە ئیدارەی دۆناڵد ترەمپ سەرۆکی ھەڵبژێردراوی ئەمریکادا کار بکات، تاوەکو ئەنجومەنی پیران پشتڕاستی بکاتەوە.  ئەنجومەنی پیرانی ئەمریکا بۆ پۆستی باڵیۆزی ئەمریکا لە نەتەوە یەکگرتووەکان پەسەندی کرد. لە ساڵی ٢٠١٦ گۆڤاری تایم بە یەکێک لە کاریگەرترین کەسەکانی ساڵی ٢٠١٦ ناوی بردووە.ڕۆژی چوارشەممە ١٠ی تشرینی یەکەمی ٢٠١٨، دەستلەکارکێشانەوەی خۆی لە باڵیۆزی ئەمریکا لە نەتەوە یەکگرتووەکان ڕاگەیاند و ئاماژەی بە پێویستی پشوودان کرد. دۆناڵد ترەمپ، سەرۆکی ئەمریکا ڕای گەیاند کە دەستلەکارکێشانەوەکەیان قبووڵ کردووە. باڵیۆزی سەرۆک ترامپ لە نەتەوە یەکگرتووەکان، نیکی ڕ. ھێلی ڕۆژی سێشەممە ڕای گەیاند کە لە کۆتایی ئەمساڵدا دەست لەکار دەکێشێتەوە، ئەمەش بووە ڕۆیشتنی یەکێک لە ژنە کەمەکانی ئیدارەی ترەمپ.  لە ٣ی ئازاری ٢٠٢٤ لە ھەڵبژاردنی سەرەتایی کۆمارییەکان بۆ کاندیدکردنی سەرۆکایەتی ئەمریکا لە ویلایەتی واشنتۆن سەرکەوتنی بەدەستھێنا و نیکی ھێلی تاکە ڕکابەری دۆناڵد ترەمپ سەرۆکی پێشووی ئەمریکایە کە ماوەتەوە.    لە ٦ی ئازاری ٢٠٢٤، ھێلی کشانەوەی خۆی لە کێبڕکێی پارتی کۆمارییەکان بۆ ھەڵبژاردنی سەرۆکایەتی ئەمریکا ڕاگەیاند، ئەمەش دڵنیای کردەوە کە دۆناڵد ترەمپ کاندیدکردنی پارتەکەی بردەوە و جارێکی دیکە لە ھەڵبژاردنەکانی سەرۆکایەتیدا ڕووبەڕووی جۆ بایدن سەرۆکی دیموکراتەکان دەبێتەوە.  

 سەرچاوەکان 

 سەرچاوەکان